
       24.08.2005 nr ___-k

 
 
Nõusoleku andmine hoonestusõiguse
võõrandamiseks (Kangelaste 29, Narva)
 
Võttes aluseks kohaliku omavalitsuse korralduse seaduse (RT I 1993, 37, 558; 1999, 82, 755; 2000, 51, 322; 2001, 24, 133; 82, 489; 100, 642; 2002, 29, 174; 36, 220; 50, 313; 53, 336; 58, 362; 61, 375; 63, 387; 64, 390; 393; 82, 480; 96, 565; 99, 579; 2003, 1, 1; 4, 22; 23, 141; 88, 588; 41, 277; 56, 399; 81, 542; 89, 610) § 30 lõike 1 punkti 3, asjaõigusseaduse (RT I 1993, 39, 590; 1999, 44, 509; 2001, 34, 185; 52, 303; 93, 565; 2002, 47, 297; 53, 336; 2003, 13, 64; 17, 95; 78, 523) § 249 lõige 11, Narva Linnavolikogu  17.03.2005.a määrusega nr 13/52 kinnitatud  «Narva linna munitsipaalomandis oleva hoonestamata maa hoonestusõiguse seadmise korra» punkt 57, 
 
 
Narva Linnavalitsus annab korralduse:
 
1. 1.     Anda osaühingule MICRO-FIX (registrikood 10133914; asukoht  Linda 8, Narva) nõusolek Narvas Kangelaste 29 kinnistu, kinnistusregistriosa nr 295, katastritunnus 51104:003:0010, sihtotstarve 10% ärimaa ja 90% tootmismaa, pindala 30 607 m², hoonestusõiguse võõrandamiseks aktsiaseltsile Tallinna Kaubamaja Kinnisvara (registrikood 10544758; asukoht  Gonsiori 2, Tallinn) alljärgnevatel tingimusel:
1.1.   hoonestusõiguse tähtaeg – 50 aastat;
1.2.   hoonestusõiguse aastatasu suurus – 58 728 krooni;
1.3.   hoonestusõiguse võõrandamise leping sõlmitakse hiljemalt 1 (ühe) kuu jooksul peale käesoleva korralduse jõustumist.
1.4.   Aktsiaseltsi Tallinna Kaubamaja Kinnisvara kohustused: 
· detailplaneeringu koostamise ja finantseerimise korraldamine hoonestaja kulul;
·  detailplaneeringu eskiisprojekti esitamine Narva Linnavalitsuse Arhitektuuri- ja Linnaplaneerimise Ametile 12 (kaheteistkümne) kuu jooksul alates hoonestajale detailplaneeringu lähteülesande väljastamisest.
· ehitusprojekti esitamine Narva Linnavalitsusele ehitusloa saamiseks nõutavas mahus 12 (kaheteistkümne) kuu jooksul pärast detailplaneeringu kehtestamist ja projekteerimistingimuste väljastamist Narva Linnavalitsuse poolt;
· äri- ja kaubanduskeskuse rajamine hiljemalt 36 (kolmekümne kuue) kuu jooksul arvates ehitusloa saamisest. Hoonestajal on õigus rajada äri- ja kaubanduskeskus ühes või mitmes ehitusjärjekorras;
· hoonestusõiguse aastatasu mittetasumisel või mittetähtaegsel tasumisel maksab hoonestaja tasumata summalt viivist 0,1% iga tasumisega viivitatud päeva eest;
· iga eelnimetatud kohustuste rikkumisel leppetrahvi viie (5) hoonestusõiguse aastatasu suuruses summas tasumine. Trahvi tasumine ei vabasta hoonestajat endale võetud kohustuste täitmisest. Kõik nimetatud tähtajad pikenevad automaatselt viivituse kestuse võrra juhul, kui viivitus leiab aset hoonestajast mittesõltuvate asjaolude ilmnemise tõttu.
1.5. AS Tallinna Kaubamaja Kinnisvara poolt eespool toodud kohustuse olulisel rikkumisel on Narva linnal õigus nõuda nõusolekut hoonestusõiguse enda nimele kandmist.
1.6. AS Tallinna Kaubamaja Kinnisvara võtab endale kõik muud õigused ja kohustused, mis on ette nähtud 22.02.2001.a sõlmitud hoonestusõiguse seadmise lepingus (notariaalregistri nr 1936) arvestades muutunud asjaoludest, õigusselguse ja poolte mõistlikest ühistest huvidest lähtuvaid muudatusi.
2. Käesoleva korralduse punktis 1.3. nimetatud hoonestusõiguse võõrandamise lepingu sõlmimata jätmisel jäävad jõusse 22.02.2001.a. hoonestusõiguse seadmise lepingu tingimused. Narva linnal on õigus nõuda OÜ-lt MICRO-FIX nõusolekut hoonestusõiguse enda nimele kandmist seoses viimase poolt 22.02.2001.a. hoonestusõiguse seadmise lepingust tuleneva kohustuse, tehnoloogiakeskuse 2.etapi ehitamise tähtaja rikkumisega.
3. Käesoleva korralduse punktis 1.3. nimetatud lepingu sõlmimise korral volitada Narva linnapead Tarmo Tammistet, isikukood 36208175216, linna nimel alla kirjutama kohtulikule kokkuleppele Narva linna nõudest loobumise kohta kohtuvaidluses hoonestusõiguse omaniku nimele kandmisest (tsiviilasjas nr 2-328/04). 
4. Volitada Narva linnapead Tarmo Tammistet, isikukood 36208175216, linna nimel alla kirjutama punktis 1.3. nimetatud notariaalselt tõestatud lepingu sõlmimiseks nõusoleku andmisele ning läbi rääkima ja alla kirjutama punktis 1.6 nimetatud lepingu tingimuste muudatused.
5. Narva Linnavalitsuse Linnavara- ja Majandusametil teha käesolev korraldus asjaosalistele teatavaks.
6. Korraldust võib vaidlustada Jõhvi Halduskohtus 30 päeva jooksul arvates korralduse teatavakstegemisest.

